Hun er kun 34 år, men Elisa Kragerup kunne her til aften modtage landets fornemmeste teaterpris for anden gang på bare fire år.

Det blev nemlig teaterstykket 'Metamorfoser', som blev kåret til årets forestilling ved Reumert-uddelingen her til aften. En forestilling som Elisa Kragerup har instrueret på Det Kongelige Teater.

'Otello' blev bedste opera

Og det var ikke den eneste hæder, Nationalscenen fik ved uddelingen. Også forestillingen 'Faderen' blev hædret, hvor skuespilleren Søren Sætter-Lassen modtog en Reumert for Årets Mandlige Hovedrolle.

Der var også hæder til Det Kongelige Teaters operakorps, da opsætningen af 'Otello' modtog en Reumert for Årets Opera.

Pris til Bodega-Connie

På Aalborg Teater kan teaterchef Morten Kirkskov glæde sig over at blive aftenens anden store prisvinder.

Prisen for Årets Kvindelige Hovedrolle gik nemlig til skuespilleren Marianne Høgsbro for sin rolle i forestillingen 'Indenfor Murerne', og Aalborg Teater løb også med prisen for både årets mandlige- og kvindelige birolle, som gik til henholdsvis Andreas Jebro for sin rolle i 'Den spanske flue' og Margrethe Koytu for rollen som Bodega-Connie i 'Varmestuen'.

Udover æren modtager hver prisvinder 40.000 kroner fra Bikubenfonden, som står bag Reumert-priserne.

Fakta: Her er alle Reumert-vinderne

ÅRETS FORESTILLING

Metamorfoser, Det Kongelige Teater

ÅRETS KVINDELIGE HOVEDROLLE

Marianne Høgsbro, Indenfor murene, Aalborg Teater

ÅRETS MANDLIGE HOVEDROLLE

Søren Sætter-Lassen, Faderen, Det Kongelige Teater

ÅRETS KVINDELIGE BIROLLE

Margrethe Koytu, Varmestuen af Bro, Trolin, Ellekilde og Grue

ÅRETS MANDLIGE BIROLLE

Andreas Jebro, Den spanske flue, Aalborg Teater

ÅRETS SANGER

Henriette Bonde-Hansen, Lucia di Lammermoor, Den Jyske Opera

ÅRETS DANSER

Alban Lendorf, Come Fly Away, Grand Pas Classique og Manon, Det Kongelige Teater

ÅRETS INSTRUKTØR

Madeleine Røn Juul, Fruentimmerskolen på Grønnegårds Teatret, Jeg hedder Bente på Teatret ved Sorte Hest og Hotel Nelson, Teater Grob

ÅRETS SCENOGRAF

Palle Steen Christensen, Metamorfoser og Sandmanden, Det Kongelige Teater og Transformatoren, Nielsen Bevægelsen og CaféTeatret (S/H)

ÅRETS DRAMATIKER

Anna Bro, Varmestuen, Bro, Trolin, Ellekilde og Grue

ÅRETS BØRNE-/UNGDOMSFORESTILLING

4 EVER, Opgang2

ÅRETS OPERA

Otello, Det Kongelige Teater

ÅRETS MUSIKTEATER/SHOW

En kort en lang, Aalborg Teater

ÅRETS DANSEFORESTILLING

Rite of Spring - Extended, Granhøj Dans

ÅRETS SÆRPRIS